PRIMĂRIA MUNICIPIULUI SATU MARE  

Direcția Patrimoniu

Serviciul Legile Proprietății

Nr. 53169/15.09.2026
În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Legile Proprietății formulează următorul

Raport de specialitate
la proiectul de hotărâre privind analiza stadiului de  înscriere a  datelor în registrul agricol electronic al Municipiului  Satu Mare în perioada 
01.06.2026 – 31.08.2026
Registrul agricol constituie documentul oficial de evidență primară unitară, în care sunt înscrise date cu privire la gospodăriile populației și la societățile/asociațiile agricole, precum și la orice alte persoane fizice și/sau entități juridice care dețin în proprietate sau în folosință terenuri și/sau animale.

Totodată, Registrul agricol constituie baza de date necesară realizării, prin intermediul sistemelor electronice de calcul, a verificărilor încrucișate între datele înscrise în registrul agricol și datele cuprinse în registrele și evidențele specifice gestionate de alte instituții.

Întocmirea și ținerea la zi a Registrului agricol se realizează în conformitate cu prevederile Ordonanței Guvernului nr. 28/2008 privind registrul agricol, aprobată cu modificări și completări prin Legea nr. 98/2009, cu modificările și completările ulterioare.
Începând cu data de 1 ianuarie 2020, Registrul agricol al Municipiului Satu Mare este întocmit și ținut la zi exclusiv în format electronic.
Potrivit prevederilor art. 7 alin. (4) din Normele tehnice din anul 2025 privind modul de completare a registrului agricol pentru perioada 2025–2029, aprobate prin Ordinul nr. 51/348/59/765/285/14633/678/2025, analiza privind înscrierea datelor în registrul agricol și stabilirea măsurilor de eficientizare a acestei activități se realizează trimestrial.

În acest context, în vederea asigurării unei evidențe corespunzătoare și a transparenței activității administrației publice locale în ceea ce privește gestionarea și actualizarea datelor din registrul agricol, se impune prezentarea situației aferente perioadei 01.06.2026–31.08.2026.

Precizăm că numărul solicitărilor înregistrate într-o anumită lună nu coincide în mod necesar cu numărul documentelor întocmite și eliberate în aceeași perioadă. Această situație este determinată de faptul că unele solicitări pot fi depuse într-o lună, iar soluționarea și eliberarea documentelor aferente poate avea loc în luna următoare. Prin urmare, diferențele dintre numărul cererilor înregistrate și numărul documentelor întocmite și eliberate într-o anumită perioadă nu reprezintă neconcordanțe ale evidenței, ci reflectă decalajul temporal dintre momentul înregistrării solicitării și cel al soluționării acesteia.
În urma verificării evidențelor din Registrul agricol electronic al Municipiului Satu Mare, pentru perioada 01.06.2026–31.08.2026, situația activităților desfășurate se prezintă după cum urmează:

I. În perioada 01.06.2026–30.06.2026

1. S-au înregistrat 45 de cereri pentru eliberarea adeverințelor privind evidența în registrul agricol și s-au întocmit și eliberat 47 de adeverințe; 

2. S-au înregistrat 12 cereri pentru eliberarea adeverințelor A.P.I.A. și s-au întocmit și eliberat 25 de adeverințe; 

3. S-au înregistrat 57 de declarații în vederea înscrierii datelor în Registrul Agricol Electronic; 

4. Au fost vizate 49 de declarații fiscale; 

5. Au fost înregistrate/vizate 3 contracte de arendare și acte adiționale; 

6. S-au înregistrat 21 de cereri privind eliberarea carnetelor de comercializare, vizarea carnetelor de comercializare și eliberarea atestatelor. În urma acestora, au fost întocmite 7 carnete de comercializare, au fost vizate 6 carnete de comercializare și au fost eliberate 8 atestate; 

7. A fost reziliat un contract de arendare. 

II. În perioada 01.07.2026–31.07.2026

1. S-au înregistrat 42 de cereri pentru eliberarea adeverințelor privind evidența în registrul agricol și s-au întocmit și eliberat 32 de adeverințe; 

2. Nu s-au înregistrat cereri pentru eliberarea adeverințelor A.P.I.A.; s-a întocmit și eliberat însă o adeverință, aferentă unei solicitări înregistrate anterior; 

3. S-au înregistrat 62 de declarații în vederea înscrierii datelor în Registrul Agricol Electronic; 

4. Au fost vizate 53 de declarații fiscale; 

5. Nu au fost înregistrate/vizate contracte de arendare și acte adiționale; 

6. S-au înregistrat 14 cereri privind carnetele de comercializare, vizarea acestora și eliberarea atestatelor. Au fost întocmite 6 carnete de comercializare, au fost vizate 2 carnete de comercializare și au fost eliberate 6 atestate; 

7. În această perioadă nu au fost reziliate contracte de arendare. 

III. În perioada 01.08.2026–31.08.2026

1. S-au înregistrat 46 de cereri pentru eliberarea adeverințelor privind evidența în registrul agricol și s-au întocmit și eliberat 48 de adeverințe; 

2. Nu s-au înregistrat cereri pentru eliberarea adeverințelor A.P.I.A. și nu s-au întocmit și eliberat astfel de documente; 

3. S-au înregistrat 41 de declarații în vederea înscrierii datelor în Registrul Agricol Electronic; 

4. Au fost vizate 39 de declarații fiscale; 

5. Au fost înregistrate/vizate 2 contracte de arendare; 

6. S-au înregistrat 7 cereri privind carnetele de comercializare, vizarea acestora și eliberarea atestatelor. A fost întocmit și eliberat un carnet de comercializare, au fost vizate 5 carnete de comercializare și a fost eliberat un atestat; 

7. A fost reziliat un contract de arendare.

Stadiul înscrierii datelor în Registrul Agricol Electronic al Municipiului Satu Mare la data de 31.08.2026

I. Persoane fizice

La data de 31.08.2026 sunt înregistrate 11.614 poziții, dintre care 9.337 poziții aferente persoanelor cu domiciliul în Municipiul Satu Mare și 2.277 poziții aferente persoanelor cu domiciliul în alte localități.

Suprafața totală înscrisă – 11.135,616 ha, din care:

a) Terenuri agricole – 9.567,791 ha, după cum urmează:

· arabil – 9.419,704 ha; 

· pășuni – 10,246 ha; 

· fânețe – 16,554 ha; 

· vii – 0,409 ha; 

· livezi – 10,652 ha; 

· grădini familiale – 110,227 ha. 

b) Terenuri neagricole – 1.567,825 ha, din care:

· păduri și alte terenuri cu vegetație forestieră – 26,112 ha; 

· drumuri – 1,663 ha; 

· curți, construcții – 1.534,223 ha; 

· degradate – 5,809 ha; 

· ape – 0,018 ha. 

II. Persoane juridice

Sunt înregistrate 282 de poziții, dintre care 180 aferente persoanelor juridice cu sediul în Municipiul Satu Mare și 102 cu sediul în alte localități.

Suprafața totală înscrisă – 2.930,090 ha, din care:

a) Terenuri agricole – 1.624,815 ha, după cum urmează:

· arabil – 971,660 ha; 

· pășuni – 653,053 ha; 

· grădini familiale – 0,102 ha. 

b) Terenuri neagricole – 1.305,275 ha, din care:

· păduri și alte terenuri cu vegetație forestieră – 1.058,656 ha; 

· drumuri – 161,920 ha; 

· curți, construcții – 83,159 ha; 

· degradate – 1,539 ha. 

III. Străinași

Sunt înregistrate 2.379 de poziții, cu o suprafață totală de 2.431,868 ha, din care:

a) Terenuri agricole – 2.403,252 ha, după cum urmează:

· arabil – 2.399,518 ha; 

· pășuni – 0,100 ha; 

· fânețe – 0,285 ha; 

· vii – 0,013 ha; 

· livezi – 0,943 ha; 

· grădini familiale – 2,393 ha. 

b) Terenuri neagricole – 28,616 ha, din care:

· păduri și alte terenuri cu vegetație forestieră – 6,591 ha; 

· drumuri – 0,555 ha; 

· curți, construcții – 17,541 ha; 

· degradate – 3,930 ha. 

Animale domestice și/sau animale sălbatice crescute în captivitate în condițiile legii, la data de 31.08.2026, în evidențele Registrului Agricol Electronic sunt:

· bovine – 881 capete; 

· ovine – 3.094 capete; 

· caprine – 234 capete; 

· porcine – 1.343 capete; 

· cabaline – 36 capete; 

· măgari – 39 capete; 

· albine – 1.616 familii. 

Având în vedere cele prezentate, precum și prevederile O.U.G. nr. 57/2019 privind Codul administrativ, cu modificările și completările ulterioare, proiectul de hotărâre având ca obiect „Analiza stadiului de înscriere a datelor în Registrul Agricol Electronic al Municipiului Satu Mare în perioada 01.06.2026–31.08.2026” se înaintează Consiliului Local al Municipiului Satu Mare, cu propunere de aprobare.

         Şef  serviciu


 Ghiarfaș Adelin Cristian

                              Ziman Doina 
                
S.A.D./2 ex. 

2
2
2

